钦定古今图书集成/明伦汇编/氏族典/第494卷 > 《廖用贤尚友录》 > 郑鲜之
## 钦定古今图书集成/明伦汇编/氏族典/第494卷 > 《廖用贤尚友录》 > 郑鲜之

按《宋书郑鲜之传》，“鲜之字道子，荥阳开封人也。高祖
浑，魏将作大匠。曾祖袭，大司农。父遵，尚书郎。鲜之初
为桓伟辅国主簿，转功曹，入为琅邪王录事参军，仍
迁御史中丞。性刚直不阿。外甥刘毅权重当时，朝野
莫不归附。鲜之尽心高祖，独不屈意于毅。自中丞转
司徒左长史，太尉咨议参军。宋国初建，转奉常。永初”
二年，出为丹阳尹，复入为都官尚书。元嘉三年，王弘
入为相，举鲜之为尚书右仆射。四年，卒。子愔，位至尚
书郎，始兴太守。